rejauldu/bengali-wikipedia huggingface dataset:
ডেটন মার্কিন যুক্তরাষ্ট্রের ওহাইও অঙ্গরাজ্যের ষষ্ঠ বৃহত্তম শহর ও মন্টগোমারি কাউন্টির সদর দপ্তর।  শহরের একটি ক্ষুদ্র অংশ গ্রিন কাউন্টিতেও বিস্তৃত। ২০১৯ সালের হিসাব অনুযায়ী ডেটনের জনসংখ্যা ১,৪০,৪০৭। এটি ওহাইওর মিয়ামি উপত্যকা এলাকায় অবস্থিত।  ওহাইওর সীমানা মার্কিন যুক্তরাষ্ট্রের ৬০% জনগণ ও উৎপাদনকেন্দ্রের ৫০০ মাইল দূরত্বের মধ্যে অবস্থিত হওয়ায় ডেটন শহরটি উৎপাদনকারীদের জন্য অত্যন্ত গুরুত্বপূর্ণ বিবেচিত হয়।  http://www.daytondailynews.com/business/dayton-region-a-crucial-hub-for-supply-chain-managment-457836.html শিল্প, বিমান ও জ্যোতির্বিজ্ঞানে গবেষণার জন্য ডেটন একটি আদর্শ শহর। রাইট-প্যাটারসন বিমানঘাঁটি এখানেই অবস্থিত। ভারী উৎপাদনশিল্পের পতন ঘটলে ডেটনের ব্যবসা সেবা খাতে স্থানান্তরিত হয়।  প্রতিরক্ষা ও বৈমানিক খাতের পাশাপাশি স্বাস্থ্যসেবাও বর্তমানে ডেটনের অর্থনীতিতে ভূমিকা রাখছে। বৃহত্তর ডেটন এলাকার হাসপাতালগুলোতে ৩২,০০০ মানুষ কাজ করেন। এগুলোর আর্থিক প্রভাব ৬.৮ বিলিয়ন ডলারের মতো। হাসপাতাল নেটওয়ার্ক প্রিমিয়ার হেলথ পার্টনার্স-ই বছরে ২ বিলিয়ন ডলারের বাণিজ্য করে। http://www.daytondailynews.com/dayton-ohio-real-estate/premier-health-partners-among-areas-top-employers-94544.html?cxtype=fb_mlt ২০১১ সালে ডেটন শহরকে হেলথগ্রেডস স্বাস্থ্যসেবার জন্য তৃতীয় বৃহত্তম শহর হিসেবে স্বীকৃতি দেয়। http://www.bizjournals.com/dayton/news/2011/01/26/dayton-ranked-no-3-for-hospital-quality.html  যুক্তরাষ্ট্রের বিমানবাহিনীর জাতীয় জাদুঘরও ডেটন শহরে অবস্থিত। অরভিল রাইট এখানেই জন্মগ্রহণ করেছিলেন। এছাড়াও ডেটন কবি পল লরেন্স ডানবার ও উদ্যোক্তা জন এইচ প্যাটারসনের জন্মস্থান। রাইট ভ্রাতৃদ্বয় এখান থেকেই তাদের প্রথম আকাশযান সফলভাবে উড়িয়েছিলেন। ২০০৭ সালে ডেটন আমেরিকার সেরা  ১০০টি শহরের অন্যতম হিসেবে স্বীকৃতি পায়। ২০০৮,২০০৯ ও ২০১০ সালে সাইট সিলেকশন সাময়িকী ডেটনকে আর্থিক উন্নয়নের জন্য সেরা মধ্যম আকারের মেট্রোপলিটন এলাকা হিসাবে স্বীকৃতি প্রদান করে। ২০১০ সালে কলেজ গ্র্যাজুয়েটদের কাজ খোঁজার জন্য অন্যতম শ্রেষ্ঠ স্থান হিসেবে এটি স্বীকৃতি পায়।  ২০১৯ সালের মেমোরিয়াল দিবসে ডেটনে অনেকগুলো ক্রান্তীয় ঘূর্ণিঝড় আঘাত হানে। এক দিনেই ১৫টি টর্নেডো ডেটনে ব্যাপক ক্ষয়ক্ষতি সাধন করে।  ইতিহাস  ১৭৯৬ সালের ১ এপ্রিল থম্পসন পার্টি নামে একদল লোক ডেটন শহর প্রতিষ্ঠা করে। তারা মার্চ মাসে সিনসিনাটি থেকে গ্রেট মায়ামি নদী হয়ে এখানে আগমন করে। তারা যে জায়গায় অবতরণ করে, বর্তমানে সেটি সেন্ট ক্লেয়ার স্ট্রিট নামে অভিহিত। অভিযাত্রীরা এ এলাকায় আদিবাসী আমেরিকানদের দুইটি বসতি লক্ষ্য করেন। অভিযাত্রীদের মধ্যে উল্লেখযোগ্য একজন ব্যক্তি হলেন বেঞ্জামিন ভ্যান ক্লিভ। Robert W. Steele and Mary Davies Steele (1896). Early Dayton. W.J. Shuey. p. 23. তার আত্মজীবনী পড়ে ওহাইও উপত্যকার ইতিহাস সম্পর্কে অনেক কিছু জানা যায়। আরো দুইটি দল কিছু দিন পর আগমন করে।  ১৭৯৭ সালে ডেভিড সি কুপার ম্যাড রিভার সড়কের পরিকল্পনা প্রণয়ন করেন। ১৮০৩ সালে ওহাইও ইউনিয়নে অন্তর্ভুক্ত হয়। ১৮০৫ সালে ডেটন গ্রাম হিসেবে ও ১৮৪১ সালে শহর হিসেবে স্থানীয় শাসনের আওতাভুক্ত হয়। মার্কিন স্বাধীনতাযুদ্ধের বীর জোনাথন ডেটনের নামে এর নামকরণ করা হয়। ডেটন মার্কিন যু্ক্তরাষ্ট্রের সংবিধানের অন্যতম স্বাক্ষরকারী ছিলেন। এ এলাকায় প্রচুর জমির মালিকানা তার অধীনে ছিল।   তথ্যসূত্র  বহিঃসংযোগ  বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:ওহাইওর শহর
১৭৭৪ সালের ব্রিটিশ সাধারণ নির্বাচন ১৭০৭ সালে ইংল্যান্ডের পার্লামেন্ট এবং স্কটল্যান্ডের পার্লামেন্টের একীভূত হওয়ার পর অনুষ্ঠিত হতে যাওয়া গ্রেট ব্রিটেনের চতুর্দশ পার্লামেন্টের হাউস অফ কমন্সে সদস্যদের ফিরে আসে। লর্ড নর্থের সরকার বিপুল সংখ্যাগরিষ্ঠতা নিয়ে ফিরে আসে। বিরোধী দল মার্কেস অফ রকিংহাম এবং উইলিয়াম পিট, চ্যাথামের প্রথম আর্লকে সমর্থনকারী দলগুলি নিয়ে গঠিত, যাঁরা উভয়েই নিজেদেরকে হুইগস হিসাবে উল্লেখ করেছিলেন। উত্তরের বিরোধীরা তার সমর্থকদের টোরি হিসাবে উল্লেখ করেছিল, কিন্তু সেই সময়ে কোনও টোরি দলের অস্তিত্ব ছিল না এবং তার সমর্থকরা লেবেলটি প্রত্যাখ্যান করেছিল।   ফলাফল  300x300পিক্সেল   তথ্যসূত্র    ব্রিটিশ ইলেক্টোরাল ফ্যাক্টস 1832-1999, কলিন রেলিংস এবং মাইকেল থ্র্যাশার (অ্যাশগেট পাবলিশিং লিমিটেড 2000) দ্বারা সংকলিত এবং সম্পাদিত। (1832 সালের আগে নির্বাচনের তারিখের জন্য, টেবিল 5.02-এর পাদটীকা দেখুন)।  Namier, L. B., & Brooke, J. (1964)। হাউস অফ কমন্স, 1754-1790। নিউইয়র্ক, অক্সফোর্ড ইউনিভার্সিটি প্রেস দ্বারা পার্লামেন্ট ট্রাস্টের ইতিহাসের জন্য প্রকাশিত বিষয়শ্রেণী:গ্রেট ব্রিটেনের সংসদ নির্বাচন
সিউল ই-ল্যান্ড ফুটবল ক্লাব (, ; সাধারণত সিউল ই-ল্যান্ড এফসি এবং সংক্ষেপে সিউল ই-ল্যান্ড নামে পরিচিত) হচ্ছে সিউল ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৪ সালে প্রতিষ্ঠিত হয়েছে। ১৫,৫১১ ধারণক্ষমতাবিশিষ্ট মকদং স্টেডিয়ামে ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/seoul-e-land/stadion/verein/46292 বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক চুং-কিউন এবং সভাপতির দায়িত্ব পালন করছেন পার্ক সুং-কিউং।https://www.transfermarkt.com/seoul-e-land/startseite/verein/46292 বর্তমানে দক্ষিণ কোরীয় রক্ষণভাগের খেলোয়াড় হান ইয়ং-সু এই ক্লাবের অধিনায়কের দায়িত্ব পালন করছেন।https://www.seoulelandfc.com/team/playerhttps://www.worldfootball.net/teams/seoul-e-land-fc/2023/2/   কিম ইয়াং-কুয়াং, জন মিন-কুয়াং, ইউ জং-ওয়ান, জু মিন-কিউ এবং এদিসন তারাবাইয়ের মতো খেলোয়াড়গণ সিউল ই-ল্যান্ডের জার্সি গায়ে মাঠ কাঁপিয়েছেন।  ইতিহাস পেশাদার ফুটবল ক্লাব হিসেবে প্রথম মৌসুমে সিউল ই-ল্যান্ড দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; মার্টিন রেনির অধীনে উক্ত মৌসুমে সিউল ই-ল্যান্ড ১৬ জয় এবং ১৩ ড্রয়ে সর্বমোট ৬১ পয়েন্ট অর্জন করে ২০১৫ কে লিগ চ্যালেঞ্জের সামগ্রিক পয়েন্ট তালিকায় ৪র্থ স্থান অর্জন করেছিল।http://www.kleague.com/eng/sub.asp?localNum=2&pageNum=1&subNum=0https://www.rsssf.org/tabless/skor2015.html কে লিগ চ্যালেঞ্জের উক্ত মৌসুমে দক্ষিণ কোরীয় আক্রমণভাগের খেলোয়াড় জু মিন-কিউ ২৩টি গোল করে সিউল ই-ল্যান্ডের হয়ে সর্বোচ্চ গোল করেছিলেন।  তথ্যসূত্র  বহিঃসংযোগ       বিষয়শ্রেণী:সিউল ই-ল্যান্ড ফুটবল ক্লাব বিষয়শ্রেণী:২০১৪-এ প্রতিষ্ঠিত ফুটবল ক্লাব বিষয়শ্রেণী:২০১৪-এ দক্ষিণ কোরিয়ায় প্রতিষ্ঠিত বিষয়শ্রেণী:দক্ষিণ কোরিয়ার ফুটবল ক্লাব বিষয়শ্রেণী:কে লিগ ২-এর ক্লাব
বাংলাদেশে রক্তদান হল বিভিন্ন সংগঠন কর্তৃক পরিচালিত একটি কার্যক্রম। ২০১১ সালের হিসাব মতে, দেশের রক্ত সরবরাহের প্রায় ২৫% আসে স্বেচ্ছা রক্তদান থেকে, ২০-২৫% অর্থ পেশাদার দাতাদের কাছ থেকে এবং ৫০-৫৫% একটি নির্দিষ্ট রোগীর জন্য এককালীন দান থেকে আসে।   পটভূমি  বাংলাদেশে ১৯৫০ সালে ঢাকা মেডিকেল কলেজ হাসপাতালে রক্ত সঞ্চালন সেবা বিদ্যমান ছিল। পেশাদার রক্তদাতারা বাংলাদেশে রক্তদানের প্রধান ভিত্তি ছিল, ২০০০ সালের শেষের দিকে ৪৭% দানকৃত রক্ত পেশাদার দাতাদের কাছ থেকে এসেছে। সরবরাহে দূষণের সম্ভাবনা এবং স্বেচ্ছাসেবক দাতাদের প্রয়োজনীয়তা অনস্বীকার্য ছিল। ২০১১ সালের একটি হিসেব মতে, বার্ষিক ৫,০০,০০০ ইউনিট রক্তের প্রয়োজন ছিল, যর  মধ্যে মাত্র ২৫% আসে স্বেচ্ছায় দান থেকে, ২০-২৫% পেশাদারদের কাছ থেকে এবং ৫০-৫৫% আসে একটি নির্দিষ্ট রোগীর জন্য এককালীন দান থেকে।   মেডিসিন ক্লাব  মেডিসিন ক্লাব বাংলাদেশের একটি অলাভজনক মানবিক সংস্থা যা মেডিকেল এবং ডেন্টাল ছাত্রদের স্বেচ্ছাশ্রমে পরিচালিত। অসহায়দের সাহায্য এবং মানবতার সেবা করার প্রত্যয়ে ময়মনসিংহ মেডিকেল কলেজে ১৯৮১ সালের ৩১ জানুয়ারি সংগঠনটি প্রতিষ্ঠিত হয়। বর্তমানে বিভিন্ন মেডিকেল ও ডেন্টাল কলেজে এর ২১টি ইউনিট রয়েছে। এটি স্বেচ্ছায় রক্তদান, থ্যালাসেমিয়া প্রতিরোধ সমগ্র বাংলাদেশে ছড়িয়ে দেয়ার জন্য এবং এই বিষয়ে সচেতনতা বৃদ্ধির জন্য কাজ করে যাচ্ছে। এটি সারা দেশে প্রচুর পরিমাণে রক্তদান করে থাকে। এমনকি অর্থ এবং ওষুধ দিয়ে দরিদ্র রোগীদের সাহায্য করে। এই সংস্থা টিকাও বিতরণ করে থাকে। সন্ধানী সন্ধানী সংগঠনের দ্বারা বাংলাদেশে প্রথম স্বেচ্ছায় রক্তদান কর্মসূচি ১৯৭৭ সালে ঢাকা মেডিকেল কলেজে শুরু হয়। সন্ধানীর বর্তমানে বিভিন্ন মেডিকেল এবং ডেন্টাল কলেজে ২৫টি ইউনিট রয়েছে। সন্ধানী বাংলাদেশের মেডিকেল এবং ডেন্টাল ছাত্রদের দ্বারা পরিচালিত একটি স্বেচ্ছাসেবী প্রতিষ্ঠান। এটি মূলত বাংলাদেশে স্বেচ্ছায় রক্তদান এবং মরণোত্তর চক্ষুদানের বিষয়ে প্রেরণা নিয়ে কাজ করছে। এছাড়াও সন্ধানী সমাজের অসহায় রোগীদের ওষুধ ব্যাংক থেকে ওষুধ দিয়ে সেবা, থ্যালাসেমিয়া রোগীকে রক্তদান, বন্যা ও দুর্যোগে ক্ষতিগ্রস্তদের ত্রাণ প্রদান ইত্যাদির মাধ্যমে কাজ করে যাচ্ছে। রেড ক্রিসেন্ট সোসাইটি  আন্তর্জাতিক রেড ক্রস ও রেড ক্রিসেন্ট আন্দোলন ১৯৮১ সালে বাংলাদেশে তাদের রক্তদান কর্মসূচি শুরু করে। বর্তমানে তারা পূর্ণ-রক্ত ​​এবং আংশিক-রক্তের উপাদান উভয়ই ব্যবহার করে বেশ কয়েকটি কেন্দ্র পরিচালনা করছে।   বাঁধন   বাঁধন বাংলাদেশে প্রতিষ্ঠিত একটি স্বেচ্ছাসেবী রক্তদান সংস্থা। ১৯৯৭ সালে এই সংস্থাটি যাত্রা শুরু করে। সংস্থাটি মূলত স্নাতক/স্নাতকোত্তর পর্যায়ের স্বেচ্ছাসেবী দ্বারা পরিচালিত হয়। এটির সদর-দপ্তর ঢাকা বিশ্ববিদ্যালয়ের ছাত্র-শিক্ষক কেন্দ্রে অবস্থিত। বর্তমানে এর প্রায় ৬৪ হাজার রক্তদাতা হয়েছে এবং ৫৬ টি জেলার বিভিন্ন শিক্ষা প্রতিষ্ঠানে তাদের কার্যক্রম পরিচালনা করে।  নওগাঁ ব্লাড সার্কেল ২০১৭ সালে নওগাঁতে মফস্বলের তরুণদের নিয়ে কার্যক্রম শুরু করে।  পরবর্তীতে আশেপাশের জেলা সমূহ সহ রাজশাহী বিশ্ববিদ্যালয় ও চট্টগ্রাম বিশ্ববিদ্যালয়ে রক্তদান সচেতনতা বিষয়ে কার্যক্রম শুরু করে। কাজ করছে থ্যালাসেমিয়া রোগীদের নিয়ে। পাশাপাশি ফ্রি মেডিক্যাল ক্যাম্পেইন ও দূর্যোগে ত্রাণ বিতরণ করে থাকে।   তথ্যসূত্র    বহিঃসংযোগ    OCRA: ব্লাড ফর লাইফ (ওল্ড রাজশাহী ক্যাডেট অ্যাসোসিয়েশন) ওয়েব্যাক    হয়েছে  কোয়ান্টাম পদ্ধতি: বাংলাদেশে রক্তদানের ইতিহাস  ব্লাড ডোনারস ক্লাব, বাংলাদেশ: বাংলাদেশের স্বেচ্ছায় রক্তদাতাদের একটি সম্প্রদায়   সমস্ত রক্তদাতার তালিকা বাংলাদেশ ডাটাবেস প্লেটলেট, প্লাজমা।  জীবন বাঁচান.   বিষয়শ্রেণী:বাংলাদেশে স্বাস্থ্যসেবা বিষয়শ্রেণী:রক্তদান
কম্পিউটিং-এ, রিবুটিং হল একটি প্রক্রিয়া যার মাধ্যমে একটি চলমান কম্পিউটার সিস্টেম পুনরায় চালু করা হয়, ইচ্ছাকৃতভাবে বা অনিচ্ছাকৃতভাবে। রিবুট হয় কোল্ড রিবুট হতে পারে (বিকল্পভাবে হার্ড রিবুট নামে পরিচিত) যেখানে সিস্টেমের পাওয়ার শারীরিকভাবে বন্ধ হয়ে যায় এবং আবার চালু হয় (মেশিনের প্রাথমিক বুট হওয়ার ফলে); অথবা একটি ওয়ার্ম রিবুট (বা সফ্ট রিবুট) যেখানে সিস্টেম চালিত থাকা অবস্থায় পুনরায় চালু হয়। রিস্টার্ট শব্দটি (একটি সিস্টেম কমান্ড হিসাবে) একটি রিবুট বোঝাতে ব্যবহৃত হয় যখন অপারেটিং সিস্টেম সমস্ত প্রোগ্রাম বন্ধ করে এবং একটি সফট রিবুট শুরু করার আগে সমস্ত মুলতুবি থাকা ইনপুট এবং আউটপুট ক্রিয়াকলাপগুলি চূড়ান্ত করে।   পরিভাষা    এছাড়াও দেখুন    বুটিং  কোল্ড স্টার্ট (কম্পিউটিং)  স্থানীয় রিবুট  পাওয়ার সাইক্লিং  রিসেট (কম্পিউটিং)   তথ্যসূত্র   বিষয়শ্রেণী:কম্পিউটার ত্রুটি বিষয়শ্রেণী:কম্পিউটার জারগন বিষয়শ্রেণী:বায়োস বিষয়শ্রেণী:বুটিং
অলোকে ভট্টাচার্য (২৪ আগস্ট ১৯৫৩ – ২৪ ডিসেম্বর ২০১৬) একজন ভারতীয় ক্রিকেটার এবং আম্পায়ার ছিলেন। তিনি ১৯৯৮ এবং ২০০২ এর মধ্যে তিনটি একদিনের আন্তর্জাতিক (ওডিআই)  ম্যাচে দাঁড়িয়েছিলেন।  তিনি ১৯৭১ থেকে ১৯৮৭ সাল পর্যন্ত বাংলার হয়ে স্পিন বোলার হিসেবে প্রথম-শ্রেণীর ক্রিকেট খেলেছেন এবং বেশ কয়েকবার পূর্বাঞ্চলের প্রতিনিধিত্ব করেছেন। তিনি ১৯৭৪-৭৫ সালে আসামের বিপক্ষে দ্বিতীয় ইনিংসে ৭ উইকেটে ৭ রানে তার সেরা বোলিং ফিগার নেন, ম্যাচ ফিগার ১২.২–৬–১১–১০।   আরো দেখুন    একদিনের আন্তর্জাতিক ক্রিকেট আম্পায়ারদের তালিকা   তথ্যসূত্র    বহিঃসংযোগ     বিষয়শ্রেণী:পূর্বাঞ্চলের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতীয় ওডিআই ক্রিকেট আম্পায়ার বিষয়শ্রেণী:২০১৬-এ মৃত্যু বিষয়শ্রেণী:১৯৫৩-এ জন্ম বিষয়শ্রেণী:হাওড়ার ব্যক্তি
বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর কলেজ চাঁপাইনবাবগঞ্জ জেলার শিবগঞ্জ উপজেলায় অবস্থিত একটি অন্যতম একটি শিক্ষাপ্রতিষ্ঠান। এই কলেজ স্থাপিত হয় ১৯৮৬ সালে,  পরে কলেজটি এমপিওভুক্ত হয়। বর্তমানে এখানে উচ্চ মাধ্যমিক শিক্ষা প্রদান করা হচ্ছে।  thumb|বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর কলেজের পুরানো ব্যানার  শিক্ষা কার্যক্রম প্রতিষ্ঠানটি রাজশাহী শিক্ষা বোর্ডের অধীনে শিক্ষা কার্যক্রম পরিচালনা করে। এ প্রতিষ্ঠানে উচ্চ মাধ্যমিক পর্যায়ে তিনটি বিভাগ রয়েছে। এগুলো হলো:  বিজ্ঞান বিভাগ  মানবিক বিভাগ  বাণিজ্য বিভাগ ইতিহাস বঙ্গবন্ধুর নেতৃত্বের ও বাঙ্গালী জাতির শ্রেষ্ঠ অর্জন স্বাধীনতা সংগ্রামের ০৭ (সাত) নং সেক্টরের কর্ণধর সাব সেক্টর কমান্ডার ক্যাপ্টেন মহিউদ্দিন জাহাঙ্গীর ১৪ ডিসেম্বর ১৯৭১ খ্রিঃ তারিখে শাহাদাৎ বরণ করলে তাঁর লাশ কাঁধে বহন, জানাজায় অংশ গ্রহন ও দাফন কার্য সম্পূর্ন করা পযর্ন্ত প্রায় ২০০ জন মুক্তিযোদ্ধা-বঙ্গবন্ধুর আদর্শ, বীরশ্রেষ্ঠের স্মৃতি এবং মুক্তিযুদ্ধের ইতিহাসকে ভবিষ্যৎ প্রজন্মের নিকট অনুপ্রেরনার উৎসাহ প্রদানে, নিরীক্ষতা দূরীকরণে , শিক্ষার আলো প্রজ্বলনের উদ্দেশ্যে সভ্যতা বঞ্চিত উজিরপুর, পাঁকা, সুন্দরপুর, নারায়নপুর ইউনিয়নের মিলনস্থলে ৪টি ইউনিয়নের সর্বসাধারনের সিদ্ধান্ত মোতাবেক বাংলাদেশে সর্বপ্রথম ০২/০৮/১৯৮৬ খ্রিঃ তারিখে বীরশ্রেষ্ঠ শহীদ কাপ্টেন মহিউদ্দিন জাহাঙ্গীর কলেজটি প্রতিষ্ঠিত করেন। প্রতিষ্ঠালগ্ন থেকেই কলেজটি বিভিন্ন মেয়াদে মুক্তিযোদ্ধা দ্বারা পরিচালিত গভর্ণিং বডির মাধ্যমে শিক্ষা কার্যক্রম অব্যাহত ছিল। পথিমধ্যে ১৯৯৪ খ্রিঃ গণপ্রজাতন্ত্রী বাংলাদেশ সরকারে  বিরোধী দলীয় নেত্রী এবং বর্তমান মাননীয় প্রধানমন্ত্রী শেখ হাসিনার সহযোগিতায় চাঁপাইনবাবগঞ্জ জেলায় প্রথম ০৩ তলা বিশিষ্ট এ,ডি,বির অন্তর্ভূক্ত পাঁকা ভবন তৈরী হলে কলেজে এক নতুন মাত্রা যোগ হয়েছিলএবং কলেজটি আদর্শ ও সুনাম অর্জনকারী প্রতিষ্ঠান হিসেবে স্থান দখন করেছিল। কিন্তু ১৯৯৮, ১৯৯৯, ২০০১ খ্রিঃ কলেজটি ভয়াবহ বন্যায় পদ্মা নদীর ভাঙ্গনে পর্যায়ক্রমে ভেঙ্গে গেলে বহুবিদ প্রতিকুল অবস্থার সম্মুখীন হয়। পরবর্তীতে শিক্ষক কর্মচারী, সর্বসাধারণ এবং ক্যাপ্টেন মহিউদ্দিন জাহাঙ্গীর সাহেবের সাথে অংশ গ্রহনকারী মুক্তিযোদ্ধাদের সহযোগিতায় এবং গভণিং বডির সিদ্ধান্তক্রমে পার্শ্ববর্তী ১৩ নং ঘোড়াপাখিয়া ইউনিয়নে ক্রয়কৃত নিজস্ব জমিতে কলেজটি স্থানান্তরিত করে পূনঃপ্রতিষ্ঠা করা হয়েছে। বর্তমান ও ভবিষ্যৎ প্রজন্মের নিকট বঙ্গবন্ধুর আদর্শ, স্বাধীনতা সংগ্রামের ইতিহাস পৌছিয়ে দেওয়ার লক্ষ্যে মহান মুক্তিযোদ্ধার নামের এই কলেজটি সঠিক তথ্য উপাত্তের ভিত্তিতে দৃঢ় প্রত্যয়ে পরিচালিত হচ্ছে।  তথ্যসূত্র  বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চাঁপাইনবাবগঞ্জ জেলার মহাবিদ্যালয় বিষয়শ্রেণী:১৯৮৬-এ বাংলাদেশে প্রতিষ্ঠিত
টয়োটা স্টেডিয়াম মার্কিন যুক্তরাষ্ট্রের কেন্টাকির জর্জটাউনে অবস্থিত জর্জটাউন কলেজের ক্যাম্পাসে অবস্থিত স্টেডিয়াম। এটি জর্জটাউন টাইগার্স   আমেরিকান ফুটবল, ফুটবল এবং ল্যাক্রস দলের স্বাগতিক মাঠ হিসেবে কাজ করে। এটি পূর্বে ইউএসএল লীগ ওয়ান এবং ইউএসএল ডব্লিউ লিগের দল লেক্সিংটন এসসি এবং সিনসিনাটি বেঙ্গলসের প্রশিক্ষণ শিবিরের আয়োজনস্থল। ৫,০০০ ধারণক্ষমতা সম্পন্ন এবং ২০,০০০ পর্যন্ত সম্প্রসারণযোগ্য এই স্টেডিয়ামটি ১৯৯৭ সালে নির্মিত হয়েছিল।  ১৯৯৭ সাল থেকে ২০১৯ সালে গ্রেট ক্রসিং উচ্চ বিদ্যালয় খোলার আগ পর্যন্ত স্থানীয় স্কট কাউন্টি উচ্চ বিদ্যালয় ফুটবল খেলার জন্যও ব্যবহার করত; দুটি বিদ্যালয় এখন গ্রেট ক্রসিংয়ের স্টেডিয়াম একত্রে ব্যবহার করে।  ২০২৩ সালে, লেক্সিংটন এসসি তাদের প্রথম মৌসুম টয়োটা স্টেডিয়ামে খেলেছিল। লেক্সিংটন  ২০২৪ মৌসুমের প্রথমার্ধটি নিজেদের স্টেডিয়াম তৈরি সম্পন্ন না হওয়া পর্যন্ত এখানে খেলেছিল।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মার্কিন যুক্তরাষ্ট্রের কলেজ ল্যাক্রস মাঠ বিষয়শ্রেণী:মার্কিন যুক্তরাষ্ট্রের ফুটবল মাঠ বিষয়শ্রেণী:ইউএসএল লিগ ওয়ান মাঠ বিষয়শ্রেণী:কেন্টাকির ফুটবল মাঠ বিষয়শ্রেণী:সিনসিনাটি ব্যাঙ্গলস বিষয়শ্রেণী:১৯৯৭-এ প্রতিষ্ঠিত ক্রীড়া মাঠ
মার্কিন যুক্তরাষ্ট্রের সহকারী পররাষ্ট্রমন্ত্রী (Assistant Secretary of State) হলেন মার্কিন যুক্তরাষ্ট্রের পররাষ্ট্র দপ্তরের (United States Department of State) উচ্চপদস্থ কর্মকর্তা। সহকারী পররাষ্ট্রমন্ত্রী বিভিন্ন কার্যক্রম এবং কূটনৈতিক মিশন পরিচালনার দায়িত্ব পালন করেন এবং পররাষ্ট্রমন্ত্রীকে গুরুত্বপূর্ণ পরামর্শ প্রদান করেন। এই পদটি মূলত বিভিন্ন অঞ্চলের কূটনৈতিক কার্যক্রম এবং বৈদেশিক সম্পর্কের উপর নজর রাখার জন্য গঠিত হয়। মার্কিন যুক্তরাষ্ট্রে বিভিন্ন সহকারী পররাষ্ট্রমন্ত্রী রয়েছেন যারা বিশেষ ভৌগোলিক অঞ্চল, বৈশ্বিক সমস্যা, এবং আন্তর্জাতিক সম্পর্ক পরিচালনা করেন।   ইতিহাস  সহকারী পররাষ্ট্রমন্ত্রীর পদটি ১৯৪০-এর দশকে সৃষ্ট হয়েছিল। মূল উদ্দেশ্য ছিল মার্কিন পররাষ্ট্র দপ্তরের বিভিন্ন বিশেষায়িত কার্যক্রম পরিচালনার জন্য নির্দিষ্ট দায়িত্বশীল ব্যক্তিকে নিয়োগ করা। সময়ের সাথে সাথে, আন্তর্জাতিক সম্পর্কের জটিলতা বৃদ্ধির সাথে সাথে এই পদটির গুরুত্বও বাড়তে থাকে।   নিয়োগ ও কার্যক্রম  সহকারী পররাষ্ট্রমন্ত্রীদের নিয়োগ মার্কিন প্রেসিডেন্টের দ্বারা করা হয় এবং এই নিয়োগ মার্কিন সিনেট দ্বারা অনুমোদিত হতে হয়। তাঁরা সাধারণত পররাষ্ট্র নীতির বিশেষজ্ঞ হন এবং তাঁদের কাজ কৌশলগত বৈদেশিক নীতি নির্ধারণ করা। পররাষ্ট্র দপ্তরের বিভিন্ন ব্যুরোতে (Bureau) তাঁরা কাজ করেন এবং প্রতিটি ব্যুরো নির্দিষ্ট অঞ্চল বা বিষয়ভিত্তিক দায়িত্ব পালন করে। যেমন:   বুরো অব আফ্রিকান অ্যাফেয়ার্স (Bureau of African Affairs)  বুরো অব ইস্ট এশিয়ান অ্যান্ড প্যাসিফিক অ্যাফেয়ার্স (Bureau of East Asian and Pacific Affairs)  বুরো অব ইয়ুরোপিয়ান অ্যান্ড ইউরেশিয়ান অ্যাফেয়ার্স (Bureau of European and Eurasian Affairs)  বুরো অব ইন্টারন্যাশনাল নারকোটিক্স অ্যান্ড ল’ এনফোর্সমেন্ট অ্যাফেয়ার্স (Bureau of International Narcotics and Law Enforcement Affairs)   দায়িত্ব  সহকারী পররাষ্ট্রমন্ত্রীরা বিশেষ বিশেষ অঞ্চলের বৈদেশিক নীতি তত্ত্বাবধান করেন। তাদের দায়িত্বের মধ্যে অন্তর্ভুক্ত রয়েছে:   নীতিগত উন্নয়ন ও বাস্তবায়ন: সহকারী পররাষ্ট্রমন্ত্রী সংশ্লিষ্ট অঞ্চলের জন্য বৈদেশিক নীতি নির্ধারণ এবং তা কার্যকর করার জন্য কাজ করেন।  কূটনৈতিক আলোচনা: আন্তর্জাতিক সম্পর্ক উন্নত করা এবং বিভিন্ন দেশ ও অঞ্চলের সাথে আলোচনা পরিচালনা করা তাদের অন্যতম প্রধান দায়িত্ব।  মানবাধিকার ও গণতন্ত্র প্রচার: সহকারী পররাষ্ট্রমন্ত্রীরা বৈশ্বিক পর্যায়ে মানবাধিকার, গণতন্ত্র এবং আইনের শাসন প্রচারে কাজ করেন।  আন্তর্জাতিক সাহায্য ও উন্নয়ন: উন্নয়নমূলক কার্যক্রমে আন্তর্জাতিক সহযোগিতার মাধ্যমে অর্থনৈতিক ও মানবিক সাহায্য প্রদানেও তাদের ভূমিকা থাকে।   উল্লেখযোগ্য সহকারী পররাষ্ট্রমন্ত্রীরা  কিছু উল্লেখযোগ্য মার্কিন সহকারী পররাষ্ট্রমন্ত্রী হচ্ছেন:   জর্জ মার্শাল (George Marshall) - যিনি মার্শাল প্ল্যানের (Marshall Plan) রূপকার ছিলেন।  ডিন অ্যাচেসন (Dean Acheson) - যিনি ১৯৪০-এর দশকের শেষ দিকে এবং ১৯৫০-এর দশকের শুরুর দিকে গুরুত্বপূর্ণ ভূমিকা পালন করেছিলেন।   পদটির গুরুত্ব  মার্কিন সহকারী পররাষ্ট্রমন্ত্রীরা মার্কিন বৈদেশিক নীতির অন্যতম মূল চালিকা শক্তি হিসেবে কাজ করেন। তাঁরা সংশ্লিষ্ট অঞ্চলের কূটনৈতিক সম্পর্ক রক্ষা এবং উন্নয়নের জন্য নিরলস প্রচেষ্টা চালান। বর্তমান সময়ে আন্তর্জাতিক সম্পর্কের ক্রমবর্ধমান জটিলতা এবং আঞ্চলিক উত্তেজনা সহকারী পররাষ্ট্রমন্ত্রীর দায়িত্বকে আরও জটিল করে তুলেছে।   তথ্যসূত্র   বিষয়শ্রেণী:মার্কিন পররাষ্ট্র দফতর বিষয়শ্রেণী:১৯২৪-এ বিলুপ্ত বিষয়শ্রেণী:মার্কিন যুক্তরাষ্ট্রের কূটনীতি
কেনিয়া পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে কেনিয়ার প্রতিনিধিত্ব করে থাকে।  কেনিয়ার ঘরের মাঠ হল নাইরোবি শহরে অবস্থিত সিটি পার্ক হকি স্টেডিয়াম।  রেকর্ড গ্রীষ্মকালীন অলিম্পিক ১৯৫৬: ১০ম ১৯৬০: ৭ম ১৯৬৪: ৬ষ্ঠ  ১৯৬৮: ৮ম ১৯৭২: ১৩শ ১৯৭৬: প্রত্যাহার ১৯৮৪: ৯ম ১৯৮৮: ১২শ  বিশ্বকাপ ১৯৭১: ৪র্থ  ১৯৭৩: ১২শ  আফ্রিকা কাপ অব নেশন্স ১৯৭৪:  ১৯৮৩:  ১৯৮৯:  ১৯৯৩:  ১৯৯৬:  ২০১৩:  ২০১৭: ৪র্থ  ২০২২: ৪র্থ  আফ্রিকান গেমস ১৯৮৭:  ১৯৯১:  ১৯৯৫:  ১৯৯৯:  ২০২৩: উত্তীর্ণ  আফ্রিকান অলিম্পিক বাছাইপর্ব ২০০৭:  ২০১১: ৪র্থ  ২০১৫:  ২০১৯: ৫ম  কমনওয়েলথ গেমস ১৯৯৮: ১১শ  তথ্যসূত্র  বহিঃসংযোগ দাপ্তরিক ওয়েবসাইট এফআইএইচ প্রোফাইল কেনিয়ার ফিল্ড হকি পরিসংখ্যান  বিষয়শ্রেণী:কেনিয়ার জাতীয় ক্রীড়া দল বিষয়শ্রেণী:কেনিয়ায় ফিল্ড হকি বিষয়শ্রেণী:আফ্রিকান পুরুষ জাতীয় ফিল্ড হকি দল
শানেরহাট বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ১০ নং শানেরহাট ইউনিয়ন।   অবস্থান  রংপুর জেলা হতে ৩৫ কি.মি.  দক্ষিণ দিকে অবস্থিত। পীরগঞ্জ উপজেলা হতে ১১ কি.মি. উত্তর-পূর্ব দিকে অবস্থিত। ১০নং শানেরহাট ইউনিয়নের উত্তরে মিঠাপুকুর উপজেলা, দক্ষিণে ১২নং মিঠিপুর ইউনিয়ন, ৯নং পীরগঞ্জ ইউনিয়ন, পূর্বে ১১নং পাঁচগাছী ইউনিয়ন, পশ্চিম দিকে ৩নং বড়দরগাহ্ ইউনিয়ন অবস্থিত।  প্রশাসনিক এলাকা শানেরহাট ইউনিয়নের অধীনে মোট ১৭টি মৌজা ও ১৭টি গ্রাম আছে। শানেরহাট ইউনিয়নের গ্রামসমূহ—  রায়তী সাদুল্লাপুর  পার্বতীপুর  দামোদরপুর  খোলাহাটী  দিগদারী  ঘোষপুর  মেষ্টা  হরিরাম সাহাপুর  রাউৎপাড়া  পালানু সাহাপুর  পবন পাড়া  ধল্লাকান্দি  কাজির পাড়া  ছোট পাহাড়পুর  প্রথম ডাঙ্গা  খামার সাদুল্লাপুর  বড় পাহাড়পুর   জনসংখ্যার উপাত্ত  শানেরহাট ইউনিয়নের মোট জনসংখ্যা ২৭০২৮ জন (প্রায়) (২০১১ সালের আদমশুমারি অনুযায়ী)।   শিক্ষা  ২০০১ সালের শিক্ষা জরিপ অনুযায়ী শানেরহাট ইউনিয়নের শিক্ষার হার ৩৭.০৭%। ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ—  সরকারি প্রাথমিক বিদ্যালয়: ০৭টি  বেসরকারি রেজিস্টার্ড প্রাথমিক বিদ্যালয়: ০৫টি  মাধ্যমিক বালিকা বিদ্যালয়: ১টি  উচ্চ মাধ্যমিক বিদ্যালয়: ০২টি  মাদ্রাসা: ১টি   বাজার  ইউনিয়নটিতে তিনটি বাজার আছে—  কাউয়াপুকুর বাজার, কাউয়াপুকুর।  শানেরহাট বাজার, শানেরহাট।  আমতলা বাজার।  ইউনিয়ন পরিষদ ১০নং শানেরহাট ইউনিয়নের বর্তমান চেয়ারম্যান মোঃ মেজবাহুর রহমান এবং ইউনিয়ন পরিষদের সদস্য-সংখ্যা ১২ জন।  পূর্বতন চেয়ারম্যানবৃন্দ শানেরহাট ইউনিয়নের পূর্বতন চেয়ারম্যানবৃন্দের তালিকা নিম্নরূপ—  ক্রমিক নম্বরনামকর্মকাল ০১ জনাব মো. মহির উদ্দিন ১২/০২/১৯৭৩–২২/০৯/১৯৭৭ ০২ জনাব মো. মকবুলার রহমান চৌধুরী ২২/০৯/১৯৭৭–২৩/০৩/১৯৮৪ ০৩ জনাব মো. আজিজুল ইসলাম ২৩/০৩/১৯৮৪–১০/০৭/১৯৮৮ ০৪ জনাব মো. আজিজুল ইসলাম ১০/০৭/১৯৮৮–১০/১২/১৯৯২ ০৫ জনাব মো. নুরুল ইসলাম ১০/১২/১৯৯২–২২/০২/১৯৯৮   তথ্যসূত্র   বিষয়শ্রেণী:পীরগঞ্জ (রংপুর) উপজেলার ইউনিয়ন
পেরি মুবাঙ্গা (জন্ম ১০ অক্টোবর ১৯৮৩) একজন জাম্বীয় ফুটবল ডিফেন্ডার।    কর্মজীবন  তিনি কিটওয়েতে জন্মগ্রহণ করেন। তিনি কিটওয়ে ইউনাইটেড (২০০১-২০০৪), পাওয়ার ডায়নামোস (২০০৪-২০১১), এনকানা (২০১১-২০১২) এবং জেসকো ইউনাইটেড (২০১২-২০১২) এর হয়ে খেলেছেন।  তিনি জাম্বিয়ান ২০০৯ আফ্রিকান নেশন্স চ্যাম্পিয়নশিপ দলের একজন ছিলেন।    তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জাম্বীয় পুরুষ ফুটবলার বিষয়শ্রেণী:২০০৯ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:জাম্বীয় পুরুষ এ' আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:জাম্বিয়া সুপার লিগের খেলোয়াড়
কুমহারি () ভারতের ছত্তিসগড় রাজ্যের দুর্গ জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৫ মিটার (৯৩৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কুমহারি শহরের জনসংখ্যা হল ২৯,৭৩৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে কুমহারি এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
সেনোরিতা রুটি, স্প্যানিশ রুটি বা প্যান দে কাস্টিলা ইত্যাদি বিভিন্ন নামে পরিচিত এই খাবার একটি ফিলিপিনো রুটির রোল যা বৈশিষ্ট্যগতভাবে আয়তাকার বা নলাকার হয়। এই রুটির মধ্যে মাখা মিষ্টির পুর দিয়ে ভরাট করা হয় এবং তাকে গোল করে পাকিয়ে নলাকার বা রোলের ন্যায় আকার দেওয়া হয়। রুটির ভেতরে ভরাট করার জন্য এই বিশেষ মিষ্টি স্বাদের পুর পাউরুটির গুড়ো, মাখন বা মার্জারিন এবং বাদামী চিনি দিয়ে তৈরি হয়। উপাদান হিসাবে ডিম এবং মাখন ব্যবহারের কারণে এই রুটি সাধারণত হলুদ বর্ণের হয়। এই রুটির বাইরের অংশে পাউরুটির গুড়ো ছড়িয়ে দেওয়া হয়। এটি ফিলিপন্সের সবচেয়ে জনপ্রিয় রুটিজাতীয় খাবারগুলির মধ্যে একটি। সেনোরিতা রুটি ফিলিপিন্স দেশের ঐতিহ্যবাহী মেরিন্ডা থালি -তে পরিবেশন করা হয়।    এই রুটির নাম সেনোরিতা যার সাথে স্প্যানিশ শব্দমালার একটি শব্দের মিল আছে। কিন্তু তা সত্ত্বেও এই রুটির উৎপত্তিস্থল স্পেন নয়। স্প্যানিশ প্যান ডি হর্নো যা স্প্যানিশ রুটি নামেও পরিচিত তার সাথে এই সেনোরিতা রুটি নামক খাবারের কোন সম্পর্ক নেই।    বর্ণনা  সেনোরিতা রুটি ফিলিপাইনের আরেকটি স্থানীয় জনপ্রিয় খাবার পানদেসাল -এর ন্যায় একই রন্ধন পদ্ধতি অনুসরণ করে তৈরি করা হয়। পানদেসাল -এর সাথে এর পার্থক্য শুধুমাত্র এই যে এর মধ্যে বাড়তি উপকরন হিসাবে ডিম এবং মাখন যোগ করা হয়। ফিলিপিন্সের আরেক জনপ্রিয় খাবার পদ এনসাইমাদা -এর সাথেও এর বৈশিষ্ট্যগত সাদৃশ্য দেখা যায় শুধু এটি প্রস্তুত করার সময় একটু আলাদা রন্ধন প্রনালী অনুসরণ করা হয়। এই রুটির স্বতন্ত্র বৈশিষ্ট্য হল এই যে এর ভেতরে মিষ্টি স্বাদের পুর দিয়ে ভরাট করা হয়। এই মিষ্টির পুর ঐতিহ্যগতভাবে ব্রেডক্রাম্ব বা গুড়ো পাউরুটির সাথে মাখন (বা মার্জারিন) এবং ব্রাউন সুগার মিশিয়ে তৈরি করা হয়।   সেনোরিতা রুটি তৈরি করতে প্রথমে প্রথাগত ময়দার রুটি তৈরি করা হয়। তারপর রুটির ভেতরে ভরাট করার জন্য বিভিন্ন নির্দিষ্ট উপাদান মিশ্রিত করে ও একসাথে মেখে একটি মিষ্টি স্বাদের পুর বা মন্ড তৈরি করা হয়। এই মাখা মন্ডকে সমানভাবে চাপ দিয়ে চ্যাপ্টা আকার দেওয়া হয় এবং তারপর সেটি প্রস্তুত চ্যাপ্টা ময়দার রুটির উপর রেখে দেওয়া হয়। রুটির আকার সাধারণত ত্রিভুজাকার বা বর্গাকার হতে পারে। তারপর সেই রুটিকে মিষ্টির পুর সহ এক কোণ থেকে ধরে গোল করে পাকানো হয় এবং একটি একটি চোঙ -এর আকার দেওয়া হয়। পাকানোর পর এটির আকৃতি অনেকটা শিং-এর মতো দেখতে হয়। এরপর এই প্রস্তুত রুটির বাইরের দিকের অংশে পাউরুটির গুঁড়ো ছড়িয়ে দেওয়া হয়। সম্পূর্ণ প্রস্তুতি শেষ হয়ে গেলে রুটিটি উপযুক্ত তাপমাত্রায় বেক করে বা ভাপিয়ে প্রস্তুত করা হয়।  এই রুটি ফিলিপিন্স ও পার্শ্ববর্তী অঞ্চলের জনপ্রিয় খাবার।   তথ্যসূত্র   বিষয়শ্রেণী:রুটি বিষয়শ্রেণী:ফিলিপিনো রন্ধনশৈলী